O‘zbekistonda o‘tgan bir sutka ichida yana 21,5 mingdan ortiq kishi koronavirusga qarshi emlandi

O‘zbekistonda 11-may kuni jami 62 262 kishi COVID-19’ga qarshi emlandi, deb xabar berdi Sog‘liqni saqlash vazirligi matbuot xizmati. Shulardan 21 524 nafari birinchi bosqichda, 40 738 nafar fuqaro esa ikkinchi bosqichda emlangan.

Hozirgi kungacha O‘zbekistonda koronavirusga qarshi 1 236 240 doza vaksinadan foydalanildi, ularning 157 622 dozasi ikkinchi bosqichda qo‘llanilgan. Shunga ko‘ra, mamlakatda jami emlanganlar soni 1 078 618 kishini tashkil etmoqda.
11-may kunidagi emlash ko‘rsatkichlari bo‘yicha yuqori o‘rinlarni
Koronavirusga qarshi emlangan jami aholi soni:
Eslatib o‘tamiz, 1-maydan O‘zbekistonda vaksinatsiyaning ikkinchi oyi boshlandi. Sog‘liqni saqlash vazirligi ma’lumotlariga ko‘ra, O‘zbekistonda vaksina olgan biror bemorda koronavirus aniqlanmadi. Koronavirusga qarshi kurashish shtabi a’zosi Sevara Ubaydullayevaning so‘zlariga ko‘ra, O‘zbekistonda koronavirusga qarshi emlash jarayoni har yili o‘tkazilishi mumkin.